open-index/open-wikipedia-markdown huggingface dataset:
அனிலினியம் குளோரைடு

**அனிலினியம் குளோரைடு** *(Anilinium chloride)* என்பது C6H8ClN என்ற மூலக்கூற்று வாய்ப்பாடு கொண்ட ஒரு அரோமாட்டிக் அமோனியம் உப்பு ஆகும். அனிலீனுடன் ஐதரோகுளோரிக் அமிலம் சேர்த்து வினைபடுத்தினால் அனிலினியம் குளோரைடைத் தயாரிக்கலாம்.
C6H5NH2 + HCl → C6H5N+H3Cl−
## மேற்கோள்கள்


## இவற்றையும் காண்க
* அனிலின்

## வெளி இணைப்புகள்
*Safety data
*Safety MSDS Data 
*Safety at inchem.org
*Aniline Hydrochloride-Formaldehyde Polymer 

பகுப்பு:அனிலீன்கள்
பகுப்பு:குளோரைடுகள்
பகுப்பு:நான்கிணைய அமோனியம் சேர்மங்கள்
அறுகுளோரோ இருசிலேன்

**அறுகுளோரோஇருசிலேன்** *(Hexachlorodisilane)* என்பது Si2Cl6 என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். நிறமற்ற திரவமாகக் காணப்படும் இத்திரவம் ஈரக் காற்றில் புகைகிறது. வினைப்பொருள் மற்றும் சிலிக்கான் உலோகத்தின் துரிதமாக ஆவியாகின்ற தயாரிப்பு முன்னோடியாகவும் விளங்குகிறது.

## தயாரிப்பு மற்றும் அமைப்பு

அறுகுளோரோஇருசிலேன் மூலக்கூறானது ஈத்தேன் மூலக்கூறின் அமைப்பைப் போலவே Si-Si பிணைப்பு நீளம் 0.233 நானோமீட்டர் அளவுடன் அமைந்துள்ளது .

கால்சியம் சிலிசைடு போன்ற சிலிசைடுகளை குளோரினேற்றம் செய்வதால் அறுகுளோரோ இருசிலேன் உருவாகிறது. இந்தத் தனித்துவ வினை வருமாறு:
:CaSi2  +  4 Cl2   →    Si2Cl6 + CaCl2

## வினைகள் மற்றும் பயன்கள்

400°செல்சியசு வெப்பநிலையில் காற்று அல்லது நைட்ரசனில் அறுகுளோரோஇருசிலேன் பல மணி நேரங்களுக்கு நிலைப்புத் தன்மையுடன் உள்ளது. ஆனால் அறை வெப்பநிலையிலும் கூட இலூயிக் அமிலத்தின் முன்னிலையில் பன்னிருகுளோரோநியோஐஞ்சிலேன் மற்றும் சிலிக்கான் நாற்குளோரைடுகளாக மாறுகிறது.

:3 Si2Cl6   →   SiCl4  +  Si5Cl12

சிலிக்கான் அடிப்படையிலான சேர்மங்களை உருவாக்குவதில் இம்மாற்று முறை பயனுள்ளதாக இருக்கிறது. இச்சேர்மங்கள் ஒளிவோல்ட்டா மின்கலம் போன்ற குறைகடத்தும் கருவிகளில் பயனாகிறது.
 
பாசுபீன் ஆக்சைடு போன்ற சேர்மங்களில் ,பொதுச் செயல்முறையான ஆக்சிசன் நீக்க வினைகளுக்கும் இச்சேர்மம் ஒரு முகவராகச் செயல்படுகிறது.
:2 Si2Cl6  +  OPR3   →    OSi2Cl6  +  PR3

## மேற்கோள்கள்


பகுப்பு:குளோரோசிலேன்கள்
பகுப்பு:குளோரைடுகள்
அகிலாண்டபுரம்

**அகிலாண்டபுரம்**, தமிழ்நாட்டின் கரூர் மாவட்டம் அரவக்குறிச்சி வட்டத்தில் உள்ளது. கே. பரமத்தி ஊராட்சி ஒன்றியத்தின் சூடாமணி ஊராட்சிக்குட்பட்டது இவ்வூர். கிழக்கே சூடாமணி, மேற்கே தென்னிலை வெங்கிடாபுரம், வடக்கே ஊத்துப்பட்டி, தெற்கே புளியம்பட்டி ஆகிய ஊர்களைக் கொண்டது. பரமத்தி ஒன்றியத்தின் ஊரான அகிலாண்டபுரத்தில் குகைஅய்யன் திருக்கோவில் உள்ளது. இவ்வூரில் ஊராட்சி ஒன்றிய தொடக்கப்பள்ளி உள்ளது.

## மேற்கோள்கள்

## வெளியிணைப்புகள்
*http://karur.tn.nic.in/Election/134%20Aravakurichi%20Assembly%20Constituency.pdf 
*http://www.onefivenine.com/india/villages/Karur/K.Paramathy/Akilandapuram

பகுப்பு:கரூர் மாவட்டத்திலுள்ள கிராமங்கள்
1628

**1628** (**[[ரோம எண்ணுருக்கள்|MDCXXVIII]]**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு நெட்டாண்டாகும்.

## நிகழ்வுகள்
* சனவரி 25 - ஷாஜகான் முகாலயப் பேரரசனாக ஆக்ராவில் முடிசூடினான்.
* மார்ச் 1 - இங்கிலாந்தில் உள்ள அனைத்து கவுன்டிகளும் கப்பல் வரி கட்ட வேண்டும் என சார்ல்சு மன்னர் ஆணையிட்டான்.
* ஆகத்து 23 - முதலாம் பக்கிங்காம் கோமகன், ஜார்ஜ் வில்லியர்சு ஜோன் பெல்ட்டன் என்பவனால் படுகொலை செய்யப்பட்டார்.
* மட்டக்களப்புக் கோட்டை கட்டி முடிக்கப்பட்டது.
* யாழ்ப்பாணத்தில் கிறித்தவப் போதகர்கள் அந்தோனியோ பெச்சி, மத்தியூ பெர்னாண்டசு ஆகியோர் தியாக மரணமடைந்தனர்.

## பிறப்புகள்
* ஏப்ரல் 23 - ஜொஹான்ஸ் வான் வாவெரேன் ஹூட், டச்சு கணிதவியலாளர் (இ. 1704)

## இறப்புகள்
* ஆகத்து 23 - முதலாம் பக்கிங்காம் கோமகன், ஜார்ஜ் வில்லியர்சு (பி. 1592)
* பிரான்சிஸ்கோ டெக்லி ஏஞ்சலி, இத்தாலிய இயேசு சபைச் சமயப்பரப்பாளர் (பி. 1567)

## மேற்கோள்கள்

## 1628 நாட்காட்டி
ஓசுமியம் நாற்குளோரைடு

**ஓசுமியம்  நாற்குளோரைடு** *(Osmium(IV) chloride or osmium tetrachloride)* என்பது OsCl4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஓசுமியம் மற்றும் குளோரின் தனிமங்கள் சேர்ந்து உருவாகும் இச்சேர்மம் இரண்டு பல்லுருவ படிக அமைப்புகளில் காணப்படுகிறது. மற்ற ஓசுமியம் அணைவுச்சேர்மங்களைத் தயாரிக்கவும்  இச்சேர்மம் உதவுகிறது.

## தயாரிப்பு, அமைப்பு, வினைகள்

1909 ஆம் ஆண்டில் முதன்முதலாக இச்சேர்மம் ஓசுமியம் உலோகத்தைக் குளோரினேற்றம் செய்து தயாரிக்கப்பட்டது. இவ்வகை தயாரிப்பு முறையில் உயர் வெப்பநிலை பல்லுருவ அமைப்புச் சேர்மம் தோன்றுகிறது:
:Os  +  2 Cl2  →  OsCl4. 

கருஞ்சிவப்புப் பல்லுருவ அமைப்புச் சேர்மமானது நேர் சாய்சதுர படிகவமைப்பும், எண்முக ஒருங்கிணைப்பு கொண்ட ஓசுமியம் மையங்கள் OsCl6 எண்முகத்தின் எதிர் விளிம்புகளுடன் பகிர்ந்து கொள்கின்ற அமைப்பையும் ஏற்று சங்கிலியாக உருவாகின்றன. ஓசுமியம் நான்காக்சைடுடன் தையோனைல் குளோரைடு சேர்த்து ஒடுக்க வினைக்கு உட்படுத்தினால் பழுப்புநிற கனசதுர பல்லுருவ அமைப்பு சேர்மம் தோன்றுகிறது:

:OsO4 + 4 SOCl2 → OsCl4 + 2 Cl2  +  4 SO2

ஓசுமியம் நான்காக்சைடு, ஐதரோகுளோரிக் அமிலத்தில் கரைந்து அறுகுளோரோ ஓசுமேட்டு எதிர்மின் அயனியைக் கொடுக்கிறது. 

OsO4 + 8 HCl → H2OsCl6 + Cl2 + 4 H2O

:OsO4 + 8 HCl → H2OsCl6 + Cl2  +  4 H2O

## மேற்கோள்கள்

 

பகுப்பு:ஓசுமியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:பிளாட்டினம் குழு ஆலைடுகள்
பொலோனியம் நாற்குளோரைடு

**பொலோனியம்  நாற்குளோரைடு** *(Polonium tetrachloride)* என்பது PoCl4  என்ற மூலக்கூற்று வாய்ப்பாடு கொண்ட ஒரு சேர்மமாகும். அறை வெப்பநிலையில் இச்சேர்மம் அடர் மஞ்சள் நிறப் படிகத் திண்மமாகக் காணப்படுகிறது. நீர் உறிஞ்சும் திறன் கொண்ட இச்சேர்மம், செலினியம் நாற்குளோரைடு மற்றும் தெலூரியம் நாற்குளோரைடு போல 200° செ வெப்பநிலைக்கு மேல் பொலோனியம் இருகுளோரைடு மற்றும் அதிகளவு குளோரின் எனச்  சிதைவடைகிறது.

## அமைப்பு

பொலோனியம்  நாற்குளோரைடானது ஒற்றைச்சரிவு அல்லது முச்சரிவு படிக அமைப்பில் காணப்படுகிறது.
## தோற்றம்

அறை வெப்பநிலையில் பொலோனியம்  நாற்குளோரைடு அடர் மஞ்சள் நிறத்தில் காணப்படுகிறது. இதனுடைய உருகுநிலையான 300° செல்சியசு வெப்பநிலையில் வைக்கோல் நிற மஞ்சளாகவும் கொதிநிலையான390° செல்சியசு வெப்பநிலையில் நல்ல சிவப்பு நிறமாகவும்  மாறுகிறது. இச்சேர்மத்தின் ஆவியானது 500° செல்சியசு வெப்பநிலை வரை பழுப்பு நிறமாகவும் அதற்கு மேல் நீலம் மற்றும் பச்சை நிறத்திற்கும் மாறுகிறது.

## தயாரிப்பு
பொலோனியம்  நாற்குளோரைடு பினவருமாறு தயாரிக்கப்படுகிறது.
 
*பொலோனியம் ஈராக்சைடுடன் உலர் ஐதரசன் குளோரைடு, வாயுநிலை தையோனைல் குளோரைடு அல்லது பாசுபரசு ஐங்குளோரைடு சேர்த்து வினைபடுவதால் ஆலசனேற்றம் வினை மூலமாக உண்டாகிறது.

*பொலோனியம் உலோகத்தை ஐதரோ குளோரிக் அமிலத்தில் கரைப்பதால் உருவாகிறது.

*பொலோனியம் உலோகத்தை] கார்பன் நாற்குளோரைடு ஆவியில் உள்ள பொலோனியம் ஈராக்சைடை சூடுபடுத்துவதால் உருவாகிறது. 
 
*பொலோனியம் உலோகத்தை உலர் குளோரின் ஆவியுடன் 200° செல்சியசு [வெப்பநிலைக்குச் சூடாக்குவதால் உருவாகிறது.

== பொலோனியம் வேதியியல் == 
இரு மோல்கள் [முப்பியூட்டைல் பாசுபேட்டுடன் பொலோனியம்  நாற்குளோரைடு சேர்ந்தால் அணைவுச் சேர்மம் உருவாகிறது.
 
செலினியம் நாற்குளோரைடு மற்றும் தெலூரியம் நாற்குளோரைடு போலவே பொலோனியம் நாற்குளோரைடும்  and  ஆலசன் அணைவுச் சேர்மங்களாக உருவ்வகின்றது.

## மேற்கோள்கள்

பகுப்பு:பொலோனியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:சால்கோ ஆலைடுகள்
ஊராட்சி ஒன்றிய ஆரம்பப் பள்ளி, ஊத்துக்குளி

தமிழ்நாட்டின் திருப்பூர் மாவட்டத்தைச் சேர்ந்த **ஊத்துக்குளி ஊராட்சி ஒன்றிய ஆரம்பப் பள்ளி** ஒரு அரசுப் பள்ளி. இப்பள்ளி நூறாண்டுகளைக் கடந்துள்ளது. 2010ஆம் ஆண்டின் மாநிலச் சிறந்த பள்ளிக்கான விருது, காமராசர் விருது (பள்ளிக்கல்வித் துறை), மாவட்ட அளவில் சிறந்த பள்ளிக்கான இந்தியச் சுடர் விருது ஆகிய விருதுகளைப் பெற்றுள்ளது. இப்பள்ளியில் தமிழ் மற்றும் ஆங்கில வழிக் கல்வி உண்டு. 6 ஆசிரியர்கள் பணிபுரியும் இப்பள்ளியில் 234 மாணவர்கள் படிக்கின்றனர். இப்பள்ளி மாதிரிப் பள்ளியாகவும் செயற்படுகிறது.

## மேற்கோள்கள்
*அன்பாசிரியர் 3, தி இந்து (தமிழ்), செப்டம்பர் 10, 2015

பகுப்பு:தமிழ்நாட்டு ஊராட்சி ஒன்றிய துவக்கப் பள்ளிகள்
பகுப்பு:திருப்பூர் மாவட்டத்திலுள்ள அரசுப் பள்ளிகள்
தமிழ்நாடு பாடநூல் மற்றும் கல்வியியல் பணிகள் கழகம்

**தமிழ்நாடு பாடநூல் மற்றும் கல்வியியல் பணிகள் கழகம்** (*Tamilnadu Textbook and Educational Services Corporation*) அல்லது **தமிழ்நாடு பாடநூல் கழகம்** (*Tamilnadu Textbook Corporation*), தமிழ்நாட்டில் உள்ள பள்ளிகளுக்குப் பாடப் புத்தகங்களைத் தயாரித்து அச்சிட்டு விநியோகம் செய்வதற்காகத் தமிழக அரசால் ஏற்படுத்தப்பட்ட நிறுவனம். 

## வரலாறு
இக்கழகம் 1970 இல் மார்ச் 4 ஆம் திகதி, **தமிழ்நாடு பாடநூல் சங்கம்** (*Tamilnadu Textbook Society*) என்னும் பெயரில் சங்கங்களின் பதிவு சட்டத்தின் கீழ் (பதிவு எண்:1850) தமிழக அரசால் துவக்கப்பட்டது. பின்னர் 1993 ஆம் ஆண்டில் *தமிழ்நாடு பாடநூல் கழகம்* என பெயர்மாற்றம் செய்யப்பட்டது. செப்டம்பர் 06, 2013 இலிருந்து *தமிழ்நாடு பாடநூல் மற்றும் கல்வியியல் பணிகள் கழகம்* என்ற பெயரில் செயற்பட்டு வருகிறது (பதிவு எண் G.O.(Ms)No.178). தமிழ்நாடு அரசு மூலம் அமைக்கப்படும் ஆளுநர் குழுவின் கீழ் இயங்குகிறது. தமிழ்நாடு பள்ளிக் கல்வித்துறையின் அமைச்சர் இக்கழகத்தின் தலைவராவார். தற்போது திண்டுக்கல் ஐ. லியோனி தலைவராக உள்ளார்.

## பாடநூல் தயாரிப்பு
தமிழ்நாடு பாடநூல் மற்றும் கல்வியியல் பணிகள் கழகம் பாடநூல்களை அச்சடித்து, தமிழ்நாடு மற்றும் புதுச்சேரிக்கும் வழங்கி வருகிறது. இக்கழகம் மூலம் அச்சிடப்படும் பாடநூல்கள், அரசு மற்றும் அரசுதவிபெறும் பள்ளிகளுக்கு இலவசமாகவும், தனியார் பள்ளிகளுக்கு அரசு நிர்ணயிக்கும் விலையிலும் வழங்கப்படுகின்றன. ஒன்றாம் வகுப்பு முதல் பன்னிரண்டாம் வகுப்பு வரை தமிழ் மற்றும் ஆங்கில வழிப் பாடநூல்கள், சிறுபான்மை மொழிப் பாடநூல்கள், மேனிலைப் பள்ளிக்கான தொழிற்கல்விப் பாடப்புத்தகங்கள், ஆசிரியர் பட்டயப் பயிற்சிக்கான பாடப்புத்தகங்கள் மற்றும் பல்நுட்பக் கல்லூரிக்கான பாடப் புத்தகங்கள் ஆகியவற்றைத் தயாரிக்கின்றது.

## இதர பணிகள்
1960 கள் மற்றும் 1970 களில் வெளிவந்த பாடநூல்களை மீட்டுருவாக்கம் செய்து இணையத்தில் கொண்டுவரும் ஐந்தாண்டுத் திட்டத்தை 2017 இல் தொடங்கியது. இவ்வமைப்பு துறைசார்ந்த நூல்களாக சுமார் 900 நூல்களைப் பதிப்பித்திருந்தாலும் இப்போது சேகரித்தவற்றிலிருந்து 636 நூல்களை இத்திட்டத்தில் மறுபதிப்பு செய்துள்ளது.

பென்குயின் பதிப்பகம் 1980 களில் வெளியிட்ட திருக்குறளின் மொழிபெயர்ப்புப் புத்தகத்தையும், ஒக்ஸ்போர்ட் பல்கலைக்கழகப் பதிப்பகம் 2012 இல் வெளியிட்ட சி. சு. செல்லப்பாவின், *[[வாடிவாசல் (புதினம்)|வாடிவாசல்]]* மொழிபெயர்ப்புப் புத்தகத்தையும் மறுபதிப்பு செய்துள்ளது. மேலும் தி. ஜானகிராமனின், *செம்பருத்தி* மற்றும் *கரிசல் கதைகள்* புத்தகத்தையும்,  ராஜம் கிருஷ்ணனின், *சுழலில் மிதக்கும் தீபங்கள்*, நீல பத்மநாபனின், ‘தலைமுறைகள்’ ஆகிய நூல்களை ஆங்கிலத்தில் மொழிபெயர்த்து வெளியிட்டுள்ளது.
மேலும் *சிலப்பதிகாரம்*, *[[தொ._பரமசிவன்#அறியப்படாத_தமிழகம்|அறியப்படாத தமிழகம்]]*, 26 தலித் சிறுகதைகள் உள்ளிட்ட நூல்கள் மொழிபெயர்க்கப்பட்டு வருகின்றன.

## மேற்கோள்கள்

பகுப்பு:தமிழ்நாடு அரசு நிறுவனங்கள்
மலாபோ

**மலாபோ** (, ) என்பது எக்குவடோரியல் கினியின் தலைநகரமும், பயோக்கோ நோர்ட்டின் மாகாணமும் ஆகும். இது புபிஸ் என முக்காலத்தில் அழைக்கப்பட்ட பயோகோ தீவின் வடக்கு கடற்கரைப் பகுதியில் அமைந்துள்ளது. இதன் மக்கள் தொகை அண்ணளவாக 187,302 குடிகளைக் கொண்டுள்ளது.

## காலநிலை
மலாபோ வெப்பமண்டல பருவகால காலநிலையைக் கொண்டுள்ளது. 



## மேற்கோள்கள்

பகுப்பு:ஆப்பிரிக்கத் தலைநகரங்கள்‎
தங்கம் ஓரயோடைடு

**தங்கம் ஓரயோடைடு** *(Gold monoiodide)* என்பது AuI என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தங்கம் மற்றும் அயோடின் சேர்ந்து உருவாகும் இச்சேர்மம் மட்டுமே தங்கத்தின் ஈரிணை அயோடைடு ஆகும். வணிக ரீதியாகவும் இது கிடைக்கிறது. தங்கம் மற்றும் அயோடினை ஒரு மூடிய குழாயில் இட்டு 120° செ வெப்பநிலைக்கு நீண்ட நாட்களுக்குச் சூடுபடுத்தினால் இச்சேர்மத்தைத் தயாரிக்கலாம். சூடான நீருடன் சேர்த்து சூடாக்கினால் இச்சேர்மம் சிதைவடைகிறது. ஆனால் இதனுடன் தொடர்புடைய அணைவுச் சேர்மங்கள் நிலைப்புத் தன்மையுடன் காணப்படுகின்றன.

## மேற்கோள்கள்

பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:தங்கம்-ஆலசன் சேர்மங்கள்
பகுப்பு:தங்கம்(I) சேர்மங்கள்
பத்தினியார் மகிலங்குளம்

**பத்தினியார் மகிலங்குளம்** (*Pathiniyar Mahilankulam*)  இலங்கையின் வட மாகாணத்தில் வவுனியா மாவட்டத்தில் தாண்டிக்குளம் கிராம அலுவலர் பிரிவில் வவுனியா பிரதேச செயலர் பிரிவில் அமைந்துள்ள ஓர் ஊர் ஆகும்.

## மக்கள்
2015 ஆம் ஆண்டுத் தரவுப்படி ஆண்கள் 259 பேரும் பெண்கள் 279 பேருமாகவும் சிறுவர்கள் 155 பேருமாக 161 குடும்பங்கள் உள்ளன. 3 பேர் விசேட தேவைகளுக்கு உட்பட்டவர்களும் உள்ளனர். இக் கிராமத்தில் பெரும்பாலானவர்கள் வேளாண்மையிலும் கால்நடை மேய்ப்பிலும் ஈடுபடுகின்றனர். இதைவிட அரசுப் பணியிலும் சிலர் பணியாற்றுகின்றனர். இக்கிராமத்தில் வேளாண்மையில் ஈடுபடுபவர்கள் இருந்தாலும் இக்கிராமத்தில் இவ்வசதிகள் இல்லை ஏனைய கிராமங்களிலேயே இவர்கள் சென்று வேளாண்மையில் ஈடுபடுகின்றனர்.

## பொது வசதிகள்
இவ்வூரில் உள்ளவர் அருகில் உள்ள தாண்டிக்குளம் பிரிமண்டு பாடசலையிலும் ஏனைய நகர்ப் பாடசலைகளிலும் கல்வி கற்கின்றனர். இவ்வூரில் பாடசாலைகள் இல்லை. இவ்வூரில் கமக்காரர் அமைப்பு, கிராம அபிவிருத்திச் சங்கம், மாதர் கிராம அபிவிருத்திச் சங்கம் ஆகிய அமைப்புகள் இயங்குகின்றன.  இவ்வூரில் நொறுக்குத்தீனிச் தொழிற்சாலையும் அமைந்துள்ளது. இக்கிராமத்தில் பெரும்பாலானவர்களிடம் மலசலகூடம் உள்ளது. இக்கிராமத்தில் பொதுநோக்கு மண்டபமும் மயானமும் கோவில்களும் உள்ளன. இக்கிராமத்தில் மழைக்காலத்தில் நீர் வடிந்தோடாமையே பெரும் பிரச்சினையாக உள்ளது..

## மேற்கோள்கள்

பகுப்பு:வவுனியா மாவட்டத்தில் உள்ள ஊர்களும், நகரங்களும்
கஜபதி பேரரசு

**கஜபதி பேரரசு** (Gajapati Kingdom)  (ஆட்சி காலம்: 1434 முதல் 1541 முடிய), இந்தியாவின்  கட்டக் நகரத்தை தலைநகராகக் கொண்டு, தற்கால ஒடிசா, மேற்கு வங்காளம், தெற்கு பிகார், ஆந்திரம், மத்திய - கிழக்கு மத்தியப் பிரதேசத்தின் கிழக்கு மற்றும் மத்தியப் பகுதிகளை  1434 முதல் 1541 முடிய ஆண்ட,  மத்தியகால இந்து பேரராசாகும். 

கஜபதி பேரரசை 1434இல் நிறுவிய கபிலேந்திரா தேவன், 1434 முதல் 1466 முடிய பேரரசை ஆண்டார். கஜபதி பேரரசர்களில் சிறப்பானவர்கள், புருசோத்தம தேவன் (1466 - 1497) மற்றும் பிரதாப ருத்திர தேவன் (1497-1540). கடைசிப் பேரரசன் ககாருவத் தேவனை 1541இல், கோவிந்த வித்தியாதரன் என்பவன் கொன்று *போய் குல*  அரசை (Bhoi dynasty)  நிறுவினான்.

*கஜபதி*   எனில் பெரும் யானைப் படைகளை கொண்ட அரசன் என்று பொருள்.

புரி தேர்த் திருவிழாவின் போது, கஜபதி பேரரசின் வழித்தோன்றல்களுக்கு இன்றளவும், கோயில் சார்பாக மரியாதை செய்யப்படுகிறது.

கஜபதி பேரரசை கௌரவிக்கும் வகையில் ஒடிசா அரசு ஒரு மாவட்டத்திற்கு கஜபதி மாவட்டம் என்று பெயரிட்டுள்ளது.

## கஜபதி பேரரசின் ஆட்சியாளர்கள்
# கபிலேந்திர தேவன்  (1434–70)
# புருசோத்தம தேவன்  (1470–1497)
# பிரதாப ருத்திரத் தேவன்  (1497–1540)
# கழுவத்தேவன் (1540–41)
# ககாருவத் தேவன்  (1541)

## மேற்கோள்கள்

# Majumdar, R.C. (ed.) (2006). *The Delhi Sultanate*, Mumbai: Bharatiya Vidya Bhavan, pp.&nbsp;365–72.

## வெளி இணைப்புகள்
* Suryavamsa (Suryavansha) Gajapati Kingdom of Orya / Orissa

பகுப்பு:இந்தியப் பேரரசுகள்
பகுப்பு:ஒடிசாவின் வரலாறு
பகுப்பு:ஆந்திரப் பிரதேச வரலாறு
அதரகுளிய கல்வெட்டு

**அதரகுளிய கல்வெட்டு**, இலங்கையின் புத்தளம் மாவட்டத்தில் ஏரியாவ என்னும் ஊரைக் சேர்ந்த அதரகுளிய என்னும் இடத்தில் உள்ள ஒரு தமிழ்க் கல்வெட்டு ஆகும். இதை முதன்முதலாக தென்னிந்தியாவின் புகழ்பெற்ற கல்வெட்டியலாளர் கிருஷ்ண சாஸ்திரி இந்தக் கல்வெட்டை வாசித்து வெளியிட்டார். இது அஞ்ஞூற்றுவன் அம்பலம் என்னும் வணிக அமைப்பைப் பற்றியது. இதில் தமிழ் எழுத்துக்களுடன் வட்டெழுத்துக்களும் கலந்து எழுதப்பட்டிருப்பதாகத் தெரிகிறது. வட்டெழுத்துக்கள் கலந்து எழுதப்பட்டு இலங்கையில் கிடைத்த ஒரே கல்வெட்டு இதுவே.

## காலம்
இக்கல்வெட்டில் வரும் "இராசேந்திர சோழற்கியாண்டு.." என்னும் தொடரின் மூலம் இது இராசேந்திர சோழன் காலத்துக்கு உரியது என்பது தெளிவாகிறது. ஆனாலும், ஆட்சியாண்டு தொடர்பான தகவல்கள் வாசிக்க முடியாதபடி சிதைந்து விட்டமையால் கல்வெட்டின் சரியான காலத்தைக் கணிக்க முடியவில்லை.

## உள்ளடக்கம்
இது அஞ்ஞூற்றுவன் அம்பலம் என்னும் வணிகக் குழுவோது தொடர்பான ஏதோ ஒரு விடயம் பற்றியது என்பதை மட்டுமே தெளிவாகக் கூறக்கூடியதாக உள்ளது.

## மேற்கோள்கள்

## உசாத்துணைகள்
* பத்மநாதன், சி., இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

## இவற்றையும் பார்க்கவும்
* இலங்கைத் தமிழ்க் கல்வெட்டுக்களின் பட்டியல்

பகுப்பு:இலங்கைத் தமிழ்க் கல்வெட்டுகள்
ஒயார்சின்னக்குளம்

**ஒயார்சின்னக்குளம்** (*Oyarsinnakkulam*)  இலங்கையின் வட மாகாணத்தில் வவுனியா மாவட்டத்தில் தாண்டிக்குளம் கிராம அலுவலர் பிரிவில் வவுனியா பிரதேச செயலர் பிரிவில் அமைந்துள்ள ஓர் ஊர் ஆகும்.

## மக்கள்
2015 ஆம் ஆண்டுத் தரவுப்படி ஆண்கள் 175 பேரும் பெண்கள் 185 பேருமாகவும் சிறுவர்கள் 108 பேருமாக 113 குடும்பங்கள் உள்ளன. 4 பேர் விசேட தேவைகளுக்கு உட்பட்டவர்களும் உள்ளனர். இக் கிராமத்தில் பெரும்பாலானவர்கள் வேளாண்மையில் ஈடுபடுகின்றனர் சிலர் அரசபணிகளிலும் உள்ளனர். இக்கிராமத்தில் வயற்காணிகளும் உண்டு

## பொது வசதிகள்
இக்கிராமத்தில் கிராம அபிவிருத்திச் சங்கம், மாதர் சங்கம், மாதர் சங்கம், மகளிர் அமைப்பு ஆகிய அமைப்புகள் உள்ளன. இவ்வூரில் உள்ளவர் அருகில் உள்ள தாண்டிக்குளம் பிரிமண்டு பாடசலையிலும் ஏனைய நகர்ப் பாடசலைகளிலும் கல்வி கற்கின்றனர். இக்கிராமத்தில் பெரும்பாலானவர்களிடம் மலசலகூடம் உள்ளது. இக்கிராமத்தில் மழைக்காலத்தில் நீர் வடிந்தோடாமையே பெரும் பிரச்சினையாக உள்ளது.

## மேற்கோள்கள்

பகுப்பு:வவுனியா மாவட்டத்தில் உள்ள ஊர்களும், நகரங்களும்
ஆதிலாபாத் தொடருந்து நிலையம்

ஆதிலாபாத் தொடருந்து நிலையம், இந்திய மாநிலமான தெலுங்கானாவின் ஆதிலாபாத் மாவட்டத்திலுள்ள ஆதிலாபாத்தில் உள்ளது. இது தென்மத்திய ரயில்வே மண்டலத்தின் நாந்தேடு ரயில்வே கோட்டத்துக்கு உட்பட்டது.

## தொடர்வண்டிகள்
இந்த நிலையத்திற்கு வந்து செல்லும் வண்டிகள்.

### கிளம்பும் வண்டிகள்
*ஹசூர் சாகிப் நாந்தேடு விரைவுவண்டி - 17409 - நாந்தேடு வரை

### வந்து சேரும் வண்டிகள்
*ஆதிலாபாத் விரைவுவண்டி - 17410 - நாந்தேடு
*கிருஷ்ணா விரைவுவண்டி - 17405/17406 - திருப்பதி

## மேலும் பார்க்க
*இந்தியாவிலுள்ள தொடருந்து நிலையங்கள்

## சான்றுகள்

## இணைப்புகள்

பகுப்பு:இந்தியத் தொடருந்து நிலையங்கள்
பகுப்பு:ஆதிலாபாத் மாவட்டம்
மாணவர் முழக்கம்

**மாணவர் முழக்கம்** என்பது மலேசிய மாணவர்களுக்காக ஏற்பாடு செய்யப்படும் ஒரு தனிநபர் தமிழ்ப் பேச்சுப் போட்டி ஆகும்.  இந்தப் போட்டியை அஸ்ட்ரோ வானவில் தொலைக்காட்சியும் வணக்கம் மலேசியா நிறுவனமும் இணைந்து ஏற்பாடு செய்துள்ளன.  "மாணவர்களின் பேச்சாற்றலோடு, அவர்களின் சிந்தனையாற்றலையும் சோதிக்கும் வகையில் அவர்கள் பேசிய தலைப்பை ஒட்டி கேள்விகளும் கேக்கப்படுகின்றன."

மலேசியா, சிங்கப்பூர், இந்தியா, இலங்கை ஆகிய நாட்டு மாணவர்கள் கலந்து கொள்ளும் அனைத்துலக மாணவர் முழக்கப் போட்டிகளும் ஒழுங்குசெய்யப்படுகின்றன.

## மேற்கோள்கள்


பகுப்பு:தமிழ்ப் பேச்சுப் போட்டிகள்
பகுப்பு:மலேசியாவில் தமிழ்வழிக் கல்வி
சொற்சிலம்பம்

**சொற்சிலம்பம்** என்பது சிங்கப்பூர் தொடக்­­­கக்­­­கல்­­­லூரி மாண­­­வர்­­­களுக்­­­கான தேசிய அள­­­வி­­­லான தமிழ் விவாதப் போட்­­­டி­­­ ஆகும்.  இந்தப் போட்டியினை "மக்கள் கழக நற்­­­ப­­­ணிப் பேரவை, வட­­­மேற்கு இந்­­­தி­­­யர் நற்­­­ப­­­ணிச் செயற் கு­­ழுக்­­­கள், மீடி­­­யா­­­கார்ப் நிறு­­­வ­­­னத்­­­தின் வசந்தம் தொலைக்­­­காட்சி மற்றும் தேசிய தொடக்­­­கக் கல்லூரி ஆகியவை இணைந்து" ஏற்பாடு செய்கின்றன.  தொடக்க கல்வி மாணவர்களிடம் தமிழ் மீது ஆர்வத்தையும், தமிழ் பேச்சாற்றலையும் மேம்படுத்தும் நோக்கத்துடன் இந்தப் போட்டிகள் ஒழுங்குசெய்யப்படுகின்றன.

## மேற்கோள்கள்


பகுப்பு:தமிழ் விவாதப் போட்டிகள்
பகுப்பு:சிங்கப்பூரில் தமிழ் கல்வி
பிசுமத்(III) அயோடைடு

பிசுமத்(III) அயோடைடு (Bismuth(III) iodide) என்பது BiI3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பிசுமத் மற்றும் அயோடின் சேர்ந்து உருவாகும் இச்சேர்மம் சாம்பல் கலந்த கருப்பு நிறத்தில் காணப்படுகிறது. முன்னர் இச்சேர்மம் பண்பறி பகுப்பாய்வில் பயன்படுத்தப்பட்டது
.
அறுகோணப் பக்க நெருக்கப் பொதிவு அணிக்கோவையில் நிரம்பியுள்ள அயோடைடு மையங்கள், மற்றும் மூன்றில் இரண்டு பங்கு எண்முக இடைவெளிகளில் நிரப்பியுள்ள பிசுமத் மையங்கள் ஆகியவற்றால் ஆன தெளிவான படிக அமைப்பை  பிசுமத்(III) அயோடைடு ஏற்றுள்ளது

## தயாரிப்பு
பிசுமத் தூள் மற்றும் அயோடினின் நெருங்கிய கலவையை சூடுபடுத்துவதால்: பிசுமத்(III) அயோடைடு உண்டாகிறது.

:2Bi + 3I2 → 2BiI3

பிசுமத் ஆக்சைடை நீர்த்த ஐதரோ அயோடிக் அமிலத்துடன் சேர்த்து வினைப்படுத்துவதாலும் இதைத் தயாரிக்கலாம்:
:Bi2O3(s) + 6HI(aq) → 2BiI3(s) + 3H2O(l)

## வினைகள்
பிசுமத்(III) அயோடைடு தண்ணீரில் கரைவதில்லை. இதனுடைய  நீர்த்த கரைசலில் Bi3+ அயனிகள் உள்ளனவா என்பதை  அயோடின் மூலமான பொட்டாசியம் அயோடைடைச் சேர்த்து சோதித்து அறிய முடியும். கருப்புநிற வீழ்படிவு தோன்றினால் கரைசலில் Bi3+ அயனிகள் இருப்பு உறுதிப்படுத்தப்படுகிறது.

ஆலைடு வழங்கிகளுடன் சேர்த்து பிசுமத்(III) அயோடைடைச் சூடுபடுத்தினால் அயோடோ பிசுமத்(III) எதிர்மின் அயனிகள் உருவாகின்றன:
:2 NaI + BiI3 → Na2[BiI5]

## மேற்கோள்கள்

பகுப்பு:பிசுமத் சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
கோபால்ட்(II) அயோடைடு

**கோபால்ட்(II) அயோடைடு  அல்லது  கோபால்டசயோடைடு** *(Cobalt(II) iodide or cobaltous iodide )* என்பது CoI2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். CoI2 சேர்மத்தின் இரண்டு அமைப்பிலான வடிவங்கள் மற்றும் அறுநீரேற்று வடிவம், CoI2(H2O)6 ஆகியன கோபால்ட்டின் முக்கியமான அயோடைடுகளாகும்.

## தயாரிப்பு மற்றும் அமைப்பு

கோபால்ட்  தூளுடன் வாயுநிலை ஐதரசன் அயோடைடு சேர்த்து சூடுபடுத்துவதால் கோபால்ட்(II) அயோடைடு தயாரிக்கப்படுகிறது. கோபால்ட்(II) ஆக்சைடுடன் அல்லது தொடர்புடைய கோபால்ட் சேர்மங்களுடன் ஐதரயோடிக் அமிலத்தைச் சேர்த்து வினைப்படுத்துவதால் நீரேற்று வடிவ கோபால்ட்(II) அயோடைடு தயாரிக்கப்படுகிறது.

α- மற்றும்  β- அமைப்புகள் என்ற இரண்டு பல்லுருவ அமைப்புகளில் கோபால்ட்(II) அயோடைடு படிகமாகிறது.α பல்லுருவ அமைப்பில் உள்ள கோபால்ட்(II) அயோடைடின் கருப்புநிற அறுகோணப் படிகங்கள் காற்றில் படநேர்ந்தால் அடர்பச்சை நிறத்திற்கு மாறுகிறது.  α-CoI2 சேர்மத்தை வெற்றிடத்தில் 500 ° செல்சியசு வெப்பநிலைக்குச் சூடுபடுத்துவதால் பதங்கமாதல் நிகழ்ந்து β-பல்லுருவ அமைப்பு கோபால்ட்(II) அயோடை சேர்மம் மஞ்சள் நிறத்தில் உருவாகிறது. இச்சேர்மமும்  காற்றில் உள்ள ஈரத்தை உறிஞ்சி பச்சை நிறத்திற்கு மாறுகிறது. β-பல்லுருவ அமைப்பை  400 ° செல்சியசு வெப்பநிலைக்குச் சூடுபடுத்துவதால் α-CoI2  உருவாகிறது

அறுநீரேற்று வடிவ கோபால்ட் (II) அயோடைடானது  [Co(H2O)6]2+ மற்றும் அயோடைடு அயனி என்ற தனித்தனி கூறுகளாக  காணப்படுவதை  படிகவுருவியல் முடிவுகள் தெரிவிக்கின்றன.

## வினைகள் மற்றும் பயன்கள்

பல்வேறு கரைப்பான்களில் உள்ள நீரைக் கண்டறியும் சோதனையில்  நீரிலி வடிவ கோபால்ட் (II) அயோடைடு சிலசமயங்களில் பயன்படுத்தப்படுகிறது.
கார்பனைலேற்றம் போன்ற வினைகளில்  கோபால்ட் (II) அயோடைடு  வினையூக்கியாகப் பயன்படுத்தப்படுகிறது. இவ்வினையில் இருகீட்டீனுடன் கிரிக்னார்டு கரணி வினைபுரியும் போது இது வினையூக்கியாகச் செயல்பட்டு தெர்பினாய்டுகளை உருவாக்குகிறது

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
சிறுகுளத்தூர் உடையான் கல்வெட்டு

**சிறுகுளத்தூர் உடையான் கல்வெட்டு**, என்பது இலங்கையின் மன்னார் மாவட்டத்தில் உள்ள திருக்கேதீஸ்வரத்தில் கிடைத்த ஒரு தமிழ்க் கல்வெட்டு ஆகும். சோழர்காலக் கல்வெட்டான இதில் அரசனின் மெய்க்கீர்த்தியோ ஆட்சியாண்டோ இல்லை. இக்கல்வெட்டில், சிறுகுளத்தூர் உடையான் என்பவன் திருவிராமீஸ்வரம் என்னும் கோயிலுக்கு வழங்கிய கொடைகளைப் பற்றிய தகவல்கள் காணப்படுகின்றன. தூணொன்றின் ஒரு பக்கத்தில் எழுதப்பட்டுள்ள இக்கல்வெட்டின் 29 வரிகள் மட்டுமே கிடைத்துள்ளன. மிகுதிப் பகுதி எழுதப்பட்டிருந்த தூணின் பகுதி அகப்படவில்லை. இது தற்போது கொழும்பு அருங்காட்சியகத்தில் உள்ளது.

## காலம்
இக்கல்வெட்டில் மெய்க்கீர்த்தியும் நேரடியாக அரசன் பெயரும் இடம்பெறாவிட்டாலும், இக்கல்வெட்டுக் குறிக்கும் தானத்தை ஏற்படுத்தியவனான சிறுகுளத்தூர் உடையானை, "*உடையார் சிறீ இராசேந்திர சோழதேவர் பெருந்தனத்துப் பணிமகன்*" என்ற குறிப்புக் காணப்படுவதால்,  குறித்த கொடையாளி இராசேந்திர சோழன் காலத்தவன் என்பதும், கல்வெட்டு அக்காலத்தில் எழுதப்பட்டது என்பதும் வெளிப்படை.

## உள்ளடக்கம்
இக்கல்வெட்டுக் குறிப்பிடும் தானம், மாதோட்டத்துத் திருவிராமீஸ்வரம் கோயிலில் சந்தி விளக்கு எரிப்பதற்கானது. இத்தானம் வேண்டிய பொருட்களைக் கோயிலுக்கு வழங்க வணிகர்களிடம் தனித்தனியாகக் கையளிக்கப்பட்டிருப்பது தெரிகிறது. எண்ணெய் வணிகரான சங்கரபாடியர் இரண்டு காசுகளையும், வெற்றிலை வணிகர் ஒரு காசையும், வாழைக்காய் வணிகர் ஒரு காசையும் பொறுப்பேற்றனர். இவ்வணிகர்கள் மாதோட்டத்தைச் சேர்ந்தவர்கள் என்பதும் கட்வெட்டிலிருந்து தெரியவருகிறது.

## மேற்கோள்கள்

## உசாத்துணைகள்
* பத்மநாதன், சி., இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

## இவற்றையும் பார்க்கவும்
* இலங்கைத் தமிழ்க் கல்வெட்டுக்களின் பட்டியல்

பகுப்பு:இலங்கைத் தமிழ்க் கல்வெட்டுகள்
இடச்சு இந்தியா

300px|thumb|வங்காளக் கடற்கரையில் டச்சு நாட்டின் வணிகக் கோட்டை, ஆண்டு 1787

**டச்சு இந்தியா** (Dutch India), (ஆட்சிக் காலம்:1605 – 1825),
நெதர்லாந்து நாடு, 1605 முதல் கிழக்கிந்திய டச்சு கம்பெனியை துவக்கி, இந்தியாவில் உள்ள கடற்கரை பகுதிகளை இந்திய மன்னர்களிடமிருந்து கைப்பற்றி, கோட்டை கொத்தளங்கள் மற்றும் குடியிருப்புகளை அமைத்து இந்தியாவில் 1605 முதல் 1825 முடிய வணிகம் செய்தனர்.

1824இல் ஏற்பட்ட ஆங்கிலேய-டச்சு  உடன்படிக்கையின்படி, டச்சுக்காரர்கள் இந்தியாவில் தாங்கள் வணிகம் செய்த பகுதிகளை கிழக்கிந்திய கம்பெனி ஆட்சியாளர்களிடம் விட்டுக் கொடுத்து, மார்ச் 1825இல் இந்தியாவை விட்டு வெளியேறினர்.

## வணிகம்
இந்தியாவின் மேற்கு கடற்கரை பகுதிகளில் மலபார், கண்ணனூர், கொச்சி, கொல்லம், காம்பத், சூரத், பரோடா, பரூச், கண்ணனூர், கன்னியாகுமரி பகுதிகளிலும், கிழக்கு கடற்கரை பகுதிகளில் தூத்துக்குடி, தரங்கம்பாடி, புலிக்காட், நாகப்பட்டினம், பரங்கிப்பேட்டை, மசூலிப்பட்டினம், டாக்கா, ஹூக்ளி, பிப்பிலி பகுதிகளிலும், மற்றும்  அகமதாபாத், முர்சிதாபாத், ஆக்ரா, கான்பூர், பாட்னா, கோல்கொண்டா போன்ற பகுதிகளில் துணிமனிகள், நவரத்தினங்கள், பட்டுத்துணிகள், கண்ணாடி பொருட்கள், பீங்கான் பொருட்கள்,  அபின், மிளகு முதலியவற்றை இந்தியாவில் வணிகம் செய்தனர்.

## டச்சு நாணயம்
thumb|right|250px|புலிக்காட் நாணயச்சாலையில் தயாரித்த, இந்துக் கடவுள் வெங்கடேஸ்வர் உருவம் பொறித்த தங்க பகோடா நாணயம், ஆண்டு 17-18ஆம் நூற்றாண்டு

டச்சு இந்திய கம்பெனி, கொச்சி, மசூலிப்பட்டினம், நாகப்பட்டினம், பாண்டிச்சேரி மற்றும் புலிக்காட் பகுதிகளில் வணிகம் செய்ததுடன், தங்க பகோடா நாணயங்களை வெளியிட்டது.

## வணிகம் செய்த பகுதிகள்
இந்தியத் துணை கண்டத்தில் டச்சு இந்திய வணிக கம்பெனியினர் 1605ஆம் ஆண்டு முதல் 1825 முடிய வணிகம் செய்த தெற்காசியப் பகுதிகள்;

## மேற்கோள்கள்

## வெளி இணைப்புகள்
*Coins of Dutch India
*World Statesmen – India
*Cuddalore History
*India, shores without end 

பகுப்பு:டச்சுக் கிழக்கிந்தியக் கம்பனி
ஆஃபினியம் நான்கையோடைடு

**ஆஃபினியம் நான்கையோடைடு** (Hafnium tetraiodide) என்பது HfI4  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சிவப்பும் ஆரஞ்சும் கலந்த நிறத்தில் உள்ள இச்சேர்மம் ஈரத்தால் பாதிக்கப்படக் கூடியதாகவும்  பதங்கமாகும் திண்மமாகவும் காணப்படுகிறது. ஆஃபினியம் மற்றும் அதிக அளவிலான அயோடின் கலந்த கலவையைச் சூடுபடுத்துவதால்  ஆஃபினியம் நான்கையோடைடு  உருவாகிறது. ஆஃபினியம் உலோகம் தயாரிக்கும் படிகப் பட்டை செயல்முறையில் இது இடைநிலை விளைபொருளாக விளைகிறது.

எண்முக ஒருங்கிணைப்பு வடிவத்தை இச்சேர்மத்தில் உள்ள ஆஃபினியம் மையங்கள் ஏற்கின்றன. பல்வேறு ஈரிணை உலோக ஆலைடுகள் போல இச்சேர்மமும் பலபடியின் தன்மைகளை வெளிப்படுத்துகிறது. ஈரிணை எண்முகத் துணை அலகுகளை விளிம்புகளில் பகிர்ந்து கொண்டுள்ள சங்கிலிகளால் ஆன ஒரு பரிமானப் பலபடியாக இது காணப்படுகிறது. HfCl4 சேர்மமும் இத்தலைமைப் பண்புக் கூறின் அடிப்படையில் அமைந்தது என்பது குறிப்பிடத்தக்கது. ஆஃபினியத்துடன் பாலமிடாத அயோடைடு ஈந்தணைவிகள் பாலமிட்ட அயோடின் ஈந்தனைவிகளை விட குறுகிய பிணைப்பு நீளம் கொண்டவையாக உள்ளன.

## மேற்கோள்கள்

பகுப்பு:அயோடைடுகள்
பகுப்பு:ஆஃபினியம் சேர்மங்கள்
பகுப்பு:உலோக ஆலைடுகள்
அயோடோமெத்தில்துத்தநாக அயோடைடு

**அயோடோமெத்தில்துத்தநாக அயோடைடு** *(Iodomethylzinc iodide)* என்பது சிம்மான்சு-சிமித் வினையில் செயல்படும் செயல்திறன் மிக்க ஒரு வினையாக்கியாகும். உதாரணமாக, ஈரயோடோ மீத்தேன் மற்றும் துத்தநாக- தாமிர இரட்டை  வினையில் உருவாகும் மூலநிலை அயோடோமெத்தில்துத்தநாக அயோடைடு வளைய எக்சேனுடன் வினைபுரிந்து நார்கரேனைக் கொடுக்கிறது.

:

ஈரசோமீத்தேனுடன்  துத்தநாக அயோடைடு வினைபுரிவதாலும்  அயோடோமெத்தில்துத்தநாக அயோடைடைத் தயாரிக்க முடியும் அல்லது மெத்திலீன் அயோடைடுடன் ஈரெத்தில்துத்தநாகத்தை வினைபுரியச் செய்வதாலும் இச்சேர்மத்தைத் தயாரிக்க முடியும்.

## மேற்கோள்கள்

பகுப்பு:அயோடோ அணைவுச் சேர்மங்கள்
பகுப்பு:கரிமத் துத்தநாக சேர்மங்கள்
நார்கரேன்

**நார்கரேன் அல்லது இருவளைய [4.1.0] எப்டேன்** *(Norcarane, or bicyclo[4.1.0]heptane)* என்பது நிறமற்ற ஒரு நீர்மமாகும். சிம்மான்சு-சிமித் வினையின் மூலமாக இந்தச் சேர்மம் தயாரிக்கப்படுகிறது. இவ்வினையில் ஈரயோடோமீத்தேன் மற்றும் துத்தநாக- தாமிர இரட்டை , ஈரெத்தில் ஈதரில் உள்ள வளைய எக்சேன் மீது வினைபுரிகிறது.

:

## மேற்கோள்கள்


பகுப்பு:நீரகக்கரிமங்கள்
மேற்கிந்தியத் துடுப்பாட்ட அணியின் இலங்கை சுற்றுப்பயணம், 2015

மேற்கிந்தியத்தீவுகள் துடுப்பாட்ட அணி 2015 அக்டோபர் முதல் இலங்கையில் இரண்டு தேர்வுப் போட்டிகளிலும், மூன்று ஒருநாள் போட்டிகளிலும், இரண்டு பன்னாட்டு இருபது20 (இ20ப) போட்டிகளிலும் விளையாடுகிறது. இத்தொடரில் இருந்து மேற்கிந்திய, மற்றும் இலங்கை அணிகளுக்கிடையே இடம்பெறும் போட்டிகள் அனைத்தும் **சோபர்சு-திசேரா கிண்ணம்** என அழைக்கப்படும்.

## அணிகள்

## ஆட்டங்கள்

### 3-நாள்: இலங்கைத் தலைவர் XI எ. மேற்கிந்தியத் தீவுகள்

### ஒரு நாள்; இலங்கைத் தலைவர் XI எ. மேற்கிந்தியத் தீவுகள்

## தேர்வுத் தொடர்கள் (சோபர்சு-திசேரா கிண்ணம்)
### 1வது தேர்வு

### 2-வது தேர்வு

## பன்னாட்டு ஒருநாள் தொடர்
### 1-வது ஒருநாள்

### 2-வது ஒருநாள்

### 3-வது ஒருநாள்

## பன்னாட்டு இ20 தொடர்
### 1வது இ20ப

### 2வது இ20ப

## மேற்கோள்கள்

## வெளி இணைப்புகள்
* Series Home at ESPNCricinfo

பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2015 இல் விளையாட்டுகள்
பகுப்பு:மேற்கிந்தியத் தீவுகளில் துடுப்பாட்டம்
நூமியா

**நூமியா** (*Nouméa*, ) என்பது நியூ கலிடோனியாவின் தலைநகரம் ஆகும். இது நியூ கலிடோனியாவின் முக்கிய தீவான கிராண்டே தேரேவின் தெற்கு தீபகற்பத்தில் அமைந்துள்ளது. இத்தீவில் பெரும்பான்மையினராக ஐரோப்பியர்கள், பொலினீசியர்கள் (வலிசியன்ஸ், புட்டூனியன்ஸ், தாகித்தியர்கள்), இந்தோனேசியர்கள் மற்றும் வியட்நாமியர்களும் உள்ளனர். 

ஆகஸ்ட் 2014ன் மக்கள் தொகையின் படி 179,509 குடிகள் கிரேட்டர் நூமியாவின் () பெருநகரப் பகுதியில் வாழ்கின்றனர். மற்றும் ப்ரோபர் நூமியா நகரத்தில் (தன்னட்சிப்பகுதி) 100,237 குடிகளும் வசிக்கின்றனர். 66.8 வீத நியூ கலிடோனியாவின் மக்கள் நூமியாவின் தன்னாட்சிப் பகுதியைக் கொண்ட கிரேட்டர் நூமியாவிலேயே வசிக்கின்றனர்.

## மேற்கோள்கள்

பகுப்பு:ஓசியானியா தலைநகரங்கள்‎
பகுப்பு:நியூ கலிடோனியா
பொலநறுவை வேளைக்காரர் கல்வெட்டு

thumbnail|பொலநறுவை வேளைக்காரர் கல்வெட்டு
**பொலநறுவை வேளைக்காரர் கல்வெட்டு** இலங்கையின் தலைநகரமாக விளங்கிய பொலநறுவையில் உள்ள தளதாய்ப் பெரும்பள்ளிக்கு அண்மையில் கண்டுபிடிக்கப்பட்ட ஒரு தமிழ்க் கல்வெட்டு. இது 1903ல் எச். சி. பி. வெல் என்பவரால் கண்டுபிடிக்கப்பட்டது. 49 வரிகளில் எழுதப்பட்டுள்ள இந்தக் கல்வெட்டு இரண்டு மொழிகளில் உள்ளது. ஐந்து வரிகளில் அமைந்த மேற்பகுதி சமசுக்கிருத மொழியில் உள்ளன. அதற்குக் கீழ் 44 வரிகள் தமிழில் எழுதப்பட்டுள்ளன. இக்கல்வெட்டு வேளைக்காரரினால் வெட்டுவிக்கப்பட்டது என்பது கல்வெட்டிலுள்ள குறிப்புகளில் இருந்து தெரியவருகிறது.

## காலம்
thumb|அட்டதாகே எனப்படும் இது புத்தரின் பல்லைக் கொண்டிருந்தது. இதன் அருகே வேளைக்காரர் கல்வெட்டு உள்ளது.
இக்கல்வெட்டை ஆய்வு செய்த வரலாற்றாளர்கள் இதன் காலம் குறித்து வேறுபாடான கருத்துக்களை முன்வைத்துள்ளனர். டி. எம். டி இசட் விக்கிரமசிங்க என்பவர் இது 1116ல் முதலாம் விஜயபாகுவின் ஆட்சி முடிந்து 20-30 ஆண்டுகள் கழிந்த பின்னரே இக்கல்வெட்டு எழுதப்பட்டிருக்க வேண்டும் என்ற கருத்தை முன்வைத்துள்ளார். ஆனால், இக்கருத்தை ஏற்றுக்கொள்ளாத ஆர். ஏ. எல். எச். குணவர்தன பல்வேறு காரணங்களைக் காட்டி இக்கல்வெட்டு கஜபாகு காலத்துக்குப் பின்னரும், அவனுக்குப் பின்னர் ஆட்சிக்கு வந்த இரண்டாம் விக்கிரமபாகு அதிகாரம் பெற முன்பும் எழுதப்பட்டிருக்கக்கூடும் என்கிறார்.

## உள்ளடக்கம்
ராசகுருவான "உத்தொருள்மூளை"யின் தலைவரும், அரசனின் அமைச்சர்கள் சிலரும் வேண்டிக்கொண்டதன் பேரில், தளதாய்ப் பள்ளியின் பாதுகாப்புக் குறித்து வேளைக்காரர் செய்த ஏற்பாடுகள் குறித்து இக்கல்வெட்டுப் பதிவுசெய்கிறது.

## மேற்கோள்கள்

## உசாத்துணைகள்
* பத்மநாதன், சி., இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

## இவற்றையும் பார்க்கவும்
* இலங்கைத் தமிழ்க் கல்வெட்டுக்களின் பட்டியல்

பகுப்பு:இலங்கைத் தமிழ்க் கல்வெட்டுகள்
கம்பர் காலப் பாண்டியன்

**கம்பர் காலத்துப் பாண்டிய மன்னன்** ஒருவன் பாடியதாக ஒரு பாடல் உள்ளது. பொருள் கொடுத்தால் பாவலர்கள் போற்றுவார்கள். பொருள் கொடுக்காவிட்டால் தூற்றுவார்கள். சொன்ன சொல்லை மாற்றியும் பொருள் கூறுவர். ஆகவே பாவலர்கள் கூற்றுவனைக் காட்டிலும் கொடியவர்கள் என்று அவன் பாடியிருக்கிறான்.
* கம்பர் பாண்டியனை நீயா மன்னவன், என்னை நீ ஏற்றுக் கொள்ளவில்லையே,  குரங்கு ஏற்றுக்கொள்ளாத கொம்பு உண்டோ? - என்றெல்லாம் இகழ்ந்து பாடிய பாடல்.
* பாண்டியனைச் சபித்துப் பாடிய பாடல்.
 
## அடிக்குறிப்பு

பகுப்பு:தமிழ்ப் புலவர்கள்
பகுப்பு:12 ஆம் நூற்றாண்டுத் தமிழ் நூல்கள்
பகுப்பு:பாண்டிய அரசர்கள்
இண்டியம்(III) புரோமைடு

**இண்டியம்(III) புரோமைடு** அல்லது **இண்டியம் முப்புரோமைடு** *( Indium(III) bromide or indium tribromide)* என்பது  InBr3,  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இலூயிக் அமிலமாகச் செயல்படும் இச்சேர்மம் கரிம வேதியியல் தொகுப்பு வினைகளில் பயன்படுத்தப்படுகிறது
## அமைப்பு
அலுமினியம் முக்குளோரைடின் படிக அமைப்பைப் போன்று  ஆறு ஒருங்கிணைவு இண்டியம் அணுக்கள் கொண்ட  படிக அமைப்பில் இண்டியம்(III) புரோமைடு அமைந்துள்ளது .  உருகிய நிலையில் இருக்கும் போது இது இருபடியாகக் (In2Br6), காணப்படுகிறது மற்றும் வாயுநிலையில்  இருபடியாக மேலாதிக்கம் செலுத்துகிறது. இவ்விருபடியில் புரோமின் அணுக்கள் அலுமினியம் முக்குளோரைடில் உள்ளது போலவே (Al2Cl6 ) பாலமிடுகின்றன
## தயாரிப்பு
இண்டியமும் புரோமினும் .சேர்ந்து வினைபுரிவதால் இண்டியம்(III) புரோமைடு உண்டாகிறது ஈந்தணைவிகளான L, InBr3L, InBr3L2, InBr3L3 போன்றவற்ருடன்  வினைபுரிந்து அணைவுச் சேர்மங்களை உருவாக்குகிறது. InBr3

இண்டியம் உலோகத்துடன் வினைபுரிந்து தாழ்விணைதிற புரோமைடுகளை , InBr2, In4Br7, In2Br3, In5Br7, In7Br9 , இண்டியம்(I) புரோமைடு உருவாக்குகிறது. மீள்கின்ற சைலீன் கரைசலில் InBr3 மற்றும் இண்டியம் உலோகம் ஆகியன வினைபுரிந்து InBr2 உருவாகிறது

## மேற்கோள்கள்

## வெளி இணைப்புகள்
* Indium tribromide at WebElements

 

பகுப்பு:இண்டியம் சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
அகி மக்கள்

**அகி** *(akie pepole)* எனும் ஆதி குடியினரான இவர்கள் மொஸிரோ என்றும் அழைக்கப்படுவர். இனத்தாலும், மொழியாலும் தன்சானியாவைச் சேர்ந்த அகி’க்கள் மேற்கு அருஷா (ஆப்பிரிக்க) பகுதியில் வசிக்கின்றனர். 2000 ஆம் ஆண்டில் எடுத்த கணக்கெடுப்பின்படி எஞ்சியுள்ள இவர்களது மக்கட்தொகை 5268.http://www.ethnologue.com/show_country.asp?name=TZ கென்யாவிலும், தான்சான்யாவிலும் உள்ள பிற வேட்டை – சேகரிப்பினரைப் போலவே அகி’க்களும் டோர்போ (அ) வான்டோர்போ கேவலமாக அழைக்கப்படுகின்றனர். அகி, பிபிசி தொலைக்காட்சியில் TRIBE தொடரில் (10 பிரிவில் 2007) புரூஸ்பெர்ரியால் காட்டப்பட்டுள்ளனர்.

## வாழ்க்கை முறை
ஆப்பிரிக்க சவான்னா காடுகளில் எஞ்சியுள்ள சிறிய இனப்பிரிவினர் அகி’க்கள். இவர்கள் வேட்டையாடுவதுடன் நீரைப் பீய்ச்சியடித்துத் தேனீக்களைத் துரத்தி விடுகின்றனர். தேனீக்கள் செயற்கைத் தேன்கூட்டை அடைய அகி’க்கள் தேனைப் பிழிந்து கொள்வார்கள். தேனைப் பயன்படுத்தி தயாரிக்கும் பீரைக் குடித்துக் களிப்புறுவார்கள். மாஸாய் என்ற இனக்குழுவினர் தங்களுக்குப் போட்டியாக வந்து விட்டதால் அகி’க்கள் வேட்டையாடுதல் தேன் சேகரிப்போடு சோளம் பயிரிடலிலும் இறங்கி விட்டனர். இருந்தாலும் கடந்த ஆண்டு வரைக்கும் அதையும் போதிய அளவிற்கு உற்பத்தி செய்ய முடிந்ததில்லை.
 
தான்சானியாவின் வடக்குப் பகுதிக்கு அப்பால் இன்னும் குறிப்பாக கென்யாவில் வசிக்கும் ஓஜியிக் என்ற குழுவினருக்கு இனரீதியாகவும், மொழிரீதியாகவும் மிக நெருக்கமான உறவுடையவர்கள் அகிக்கள். இவர்கள் விவசாயிகளாக இருந்திருக்கக் கூடும். ஆனால் தெற்கு நோக்கித் துரத்தப்பட்டதால் வேறுவழியில்லாமல் வேட்டை – சேகரிப்பு வாழ்க்கை முறையைத் தேர்ந்தெடுத்திருப்பார்கள்.  மாஸாய் சதுப்புநிலம் வரை அகிக்கள் பரவியிருந்தனர். ஆனால் தற்போது காடழிப்பினாலும், பிற வேட்டைக்காரர்களாலும் இயற்கை ஆதாரங்கள் குறைந்து விட்டதால் கெடுவினையாக நிலத்திற்கும் நீருக்கும் மாஸாய்களுடன் வாதுக்கு நிற்கும் மோசமான நிலைக்குத் தள்ளப்பட்டு விட்டனர்.

## மொழி
அகிக்களின் சொந்த மொழியும் அகியென்றே அழைக்கப்படுகிறது. அழிவின் விளிம்பிலுள்ள அகி மொழியை மிகச்சில வயதானவர்கள் மட்டுமே பேசுகின்றனர். இம்மக்கள் மாஸாய் மற்றும் ஸ்வாஹிலி மொழிகளைப் பேசத் தலைப்பட்டு விட்டனர். அகி பேசுவோரின் எண்ணிக்கை மொழி அங்கீகாரத்திற்கு உரிய அளவில் இல்லை. இளந்தலைமுறையினர் அகியைத் தட்டுத் தடுமாறித்தான் பேசுகின்றனர். 

## குறிப்புகள்

## புற இணைப்புகள்
*Ogiek.org 

பகுப்பு:பழங்குடிகள் 
பகுப்பு:தான்சானியா
துணை மின்முனை

**துணை மின்முனை (Auxilliary Electrode)**, அடிக்கடி **மறிமின்முனை (Counter Electrode**,என்றும் வழங்கப்படுகிறது. இது மும்மின்முனை அமைந்த மின்வேதிக் கலத்தில் அல்லது வோல்டா-அளவியல் பகுப்பாய்வில் அல்லது மின்னோட்டப் பாய்வுள்ள வேதிவினைகளில் பயன்படும் ஒரு மின்முனை ஆகும்.  துணை மின்முனை என்பது கலத்தின் வேதிவினை நிகழும் வினை  மின்முனையிலிருந்தும் மற்ற மின்னிலைகளை ஒப்பிட்டு அளக்க உதவும் மேற்கோள் மின்னிலையை உடைய தரவு மின்முனையில் (Reference Electrode) இருந்தும் வேறுபட்டதாகும்.

ஓர் இரு மின்முனை அமைப்பில், அளவறிந்த மின்னோட்டமோ அல்லது மின்னிலையோ வினை மின்முனைக்கும் துணை மின்முனைக்கும் இடையில் தரப்படும். விளையும் மாறியின் மதிப்பு அளக்கப்படும் .வினை மின்முனை நேர்முனையாக விளங்கும்போது,  துணை மின்முனை எதிர் மின்முனையாகச் செயல்படும். இது எதிர்மாறாகவும் அமையலாம். துணை மின்முனையின் பரப்பு வினை மின்முனையின் பரப்பை விட எப்போதும் கூடுதலாகவே இருக்கும். இது துணை மின்முனையில் நிகழும் அரை-வினை வேகமாக நடப்பதை உறுதிபடுத்துவதோடு, வினை மின்முனையில் நடக்கும் வினையை வரம்பு படுத்தாமல் இருக்கவும் உதவுகிறது..

மும்மின்முனைக் கலம்  மின்வேதிப்பகுப்பாய்வை நிகழ்த்த பயன்படுத்தப்படும்போது, துணை மின்முனையும், வினை மின்முனையும் மின்னோட்டம் தரும் அல்லது அளக்கும் சுற்றமைவாக அமையும். இந்நிலையில் துணை மின்முனையின் மின்னிலை அளக்கப்படுவதில்லை. மாறாக, வினை மின்முனையில் நிகழும் வேதிவினை சமன்படும்வகையில் துணை மின்முனையின் மின்னிலை தொடர்ந்து மாற்றப்படும் அல்லது சரிசெய்யப்படும். இந்த அமைவு அறிந்த தரவு மின்முனை மின்னிலையுடன் ஒப்பிட்டு வினை மின்முனையின் மின்னிலையை அளக்க வழிவகுக்கிறது. இதனால் தரவு மின்முனையில் மின்னோட்டம் பாய்ந்து அதன் நிலைப்பினைக் குலைக்காமல் பார்த்துகொள்ள முடிகிறது.

வினை மின்முனையில் இருந்து துணை மின்முனையை ஒரு கண்ணாடித் தடுக்கால் பிரிக்கலாம். இது துணை மின்முனையில் வெளிப்படும் விளைபொருள்கள் கலக் கரைசலை மாசுபடுத்தாமல் காக்கும்.  எடுத்துகாட்டாக, வினை மின்முனையில் குறைப்பு வேதிவினை நீர்க் கரைசலில் நிகழும்போது துணை மின்முனையில் உயிரகம் (ஆக்சிஜன்), வெளியேறும். எனவே இத்தடுக்குப் பிரிப்பு குறைப்புவேற்ற (Redox) வினை நிகழவல்ல பொருள்களின் பேரளவு மின்னாற்பகுப்புக்குக் கட்டாயத் தேவையாகும்.

துணை மின்முனைகள் எப்போதும் மின்வேதியியலாக மந்தமான பொன், பிளாட்டினம், அல்லது கரிமம் அகிய பொருள்களில் இருந்து செய்யப்படுகின்றன.

## மேலும் காண்க

* [மின்முனை (மின்வாயி)
* [வினை மின்முனை
* தரவு மின்முனை
* மின்வேதிக் கலம்
* மின்வேதியியல்
* வோல்டா அளவியல்
* கூலம்பளவியல்

## மேற்கோள்கள்

## மேலும் படிக்க

* http://www.gamry.com/App_Notes/Potentiostat_Primer.htm
* 

பகுப்பு:பகுப்பாய்வு வேதியியல்
பகுப்பு:மின்வேதிப் பகுப்பாய்வுக் கருவிகள்
பகுப்பு:மின்முனைகள்
வினை மின்முனை

**வினை மின்முனை** என்பது ஒரு மின்வேதி அமைப்பில் கருதும் வேதிவினை நிகழ்கிற மின்முனை ஆகும். மும்மின்முனை அமைப்பில் வினை மின்முனை எப்போதும் ஒரு துணை மின்முனையுடனும் மேற்கோள் அல்லது தரவு மின்முனையுடனும்  பயன்படுத்தப்படும். வினை மின்முனையில் நடக்கும் வேதிவினை குறைப்பு வினையா அல்லது உயிரகவேற்ற வினையா என்பதைப் பொறுத்து, அது எதிர்முனையா அல்லது நேர்முனையா,என முறையே கருதப்படும். பொதுவாக வழக்கில் உள்ள வினை மின்முனைகள் மந்தப் பொன்மங்களான (உலோகங்களான) பொன், வெள்ளி அல்லது பிளாட்டினம் முதல் மந்தநிலைக் இதள் சோட்டு அல்லது படல மின்முனைகளும் கூட வினை மின்முனைகளாகப் பய்ன்படுகின்றன. பொன்ம மின்னணுக்கள் (உலோக மின்னணுக்கள்), கரிம மூலக்கூறுகள் பகுப்பாய்வில் வேதிமுறையில் திருத்திய அல்லது பதப்படுத்திய மின்முனைகள் பயன்படுகின்றன.

## சிறப்புவகை வினை மின்முனைகள்
* மீநுண் மின்முனை (மீநுமி)
* சுழல்வட்டு மின்முனை (சுவமி)
* சுழல்வலய வட்டு மின்முனை (சுவவமி) 
* தொங்கும் இதள்சொட்டு மின்முனை (தொஇசொமி)
* இதள்வீழ்ச்சி மின்முனை (இவீமி)

## மேலும் காண்க

* தரவு மின்முனை
* துணை மின்முனை
* மின்வேதிக் கலம்
* மின்வேதியியல்
* மின்னாற்தொகுப்பு
* மின்முனை மின்னிலை
* வோல்டா அளவியல்
* கூலம்பளவியல்

## மேற்கோள்கள்

## வெளி இணைப்புகள்

*http://virginia.academia.edu/BankimSanghavi 
*http://www.drhuang.com/science/chemistry/electrochemistry/polar.doc.htm
*http://www.gamry.com/App_Notes/Potentiostat_Primer.htm
*http://goldbook.iupac.org/goldbook/W06686.html
*http://new.ametek.com/content-manager/files/PAR/App%20Note%20E-4%20-%20Electrochemical%20Analysis%20Techniques1.html
*தரைக்கு எதிர்வினை மின்முனை

பகுப்பு:மின்வேதிப் பகுப்பாய்வுக் கருவிகள்
பகுப்பு:மின்முனைகள்
தரவு மின்முனை

**தரவு மின்முனை** அல்லது மேற்கோள் மின்முனை என்பது நிலைத்த நன்கு அறிந்த மின்முனை மின்னிலையை உடைய மின்முனை ஆகும்.  மின்முனை மின்னிலையின் உயர்நிலைப்புத் திறம் குறைப்புவேற்ற அமைப்பைப் பயன்படுத்தி பெறப்படுகிறது. இவ்வமைப்பில்  குறைப்புவேற்ற வினையில் பங்குபெறும் ஒவ்வொரு கரைசலின் பொந்திகையுற்ற அல்லது நிறைவுற்ற செறி வும் எப்போதும் மாறாமல் இருக்கும்.

தரவு மின்முனைகள் பல வழிகளில் பயன்படுகின்றன. இதில் மிக எளியமுறை மின்வேதிக் கலத்தை உருவாக்க, அரைக்கலமாகத் தரவு மின்முனையைப் பயன்படுத்துதலே ஆகும்.  இது அரைக்கலத்தின் குறைப்பு மின்னிலையைக் கண்டறிய வழிவிடுகிறது. தனித்த பிரிநிலை மின்முனையின் மின்னிலையை, அதாவது  (தனிப்பிரி மின்முனையின் மின்னிலை)யை, அளக்கும் துல்லியமான நடைமுறை உத்தியை  இனிமேல்தான் உருவாக்கவேண்டும்.

## நீர்மவகைத் தரவு மின்முனைகள்

பொது தரவு மின்முனைகளும் செந்தர நீரக (Hydrogen) மின்முனையுடன் ஒப்பிட்ட மின்னிலைகளும்:

* செந்தர நீரக மின்முனை (செநீமி) (E=0.000 V) Hஇன் வினைத்திறம்+=1
* இயல்பு நீரக மின்முனை (இநீமி) (E ≈ 0.000 V)  Hஇன் செறிவு+=1
* மீளியல்பு நீரக மின்முனை (மீநீமி) (E=0.000 V - 0.0591*pH)
* நிறைவுற்ற கலோமல் மின்முனை (நிகமி) (E=+0.241 V நிறைவுற்றது)
* செம்பு-செம்பு(II) சல்பேட்டு மின்முனை(செசமி) (E=+0.314 V)
* வெள்லிக் குளோரைடு மின்முனை (E=+0.197 V நிறைவுற்றது)
* pH-மின்முனை ( pH செறிவுற்ற கரைசல்களில்)
* பல்லாடியம்-நீரக மின்முனை
* இயங்கியல் நீரக மின்முனை (இநீமி)
* இதள்-இதளியச் சல்பேட்டு மின்முனை (E=+0.64 V in sat'd K2SO4, E=+0.68 V in 0.5 M H2SO4) (இசமி)



Image:Standard hydrogen electrode 2009-02-06.svg|செந்தர நீரக மின்முனை
Image:CopperSulphateElectrode.png|Cu-Cu(II) தரவு மின்முனை
Image:Ag-AgCl Reference Electrode.jpg|Ag-AgCl தரவு மின்முனை



**பகுதி-தரவு மின்முனை** (பதமி) மேலே கூறிய சிக்கல்களைத் தவிர்க்கிறது.  ஃபெர்ரோசின் அமைந்த பதமி அல்லது அதைப் போன்ற அகச் செந்தர (கொபால்ட்டோசின்)பின்புலமாக அமைந்த ஃபெர்ரோசீன் நீர்மம் அல்லாத பணிகளுக்குக் கருத்தியலாக ஏற்றதாகும். மேலும்  நீர்மம் அல்லாத பயன்பாடுகளுக்கு  1960களின் தொடக்கத்தில் இருந்தே பல காரணங்களுக்காக ஃபெர்ரோசீன் பரவலாக ஏற்கப்பட்டுவருகிறது. இதோடு 1984இல், IUPACயும்  செந்தரக் குறைப்புவேற்ற இணையாக ஃபெர்ரோசீனைப் பரிந்துரைத்து உள்ளது.  பதமி மின்முனையைச் செய்வது எளிது. இதில் ஒவ்வொரு செய்முறைத் தொகுப்புக்கும் புது மேற்கோள் தரவைப் பயன்படுத்தலாம்.. ஒவ்வொரு முறையும் புதியதாகச் செய்துகொள்வதால் மின்முனையின் தேக்கச் சிக்கலோ பேணுதற் சிக்கலோ இல்லை.  பிறவற்றைவிட இதன் செலவும் குறைவே.

பதமியைச் செய்யும் வழிமுறை:

## மேலும்காண்க

*வட்டிப்புவகை வோல்டா-அளவியல்
*வினை மின்முனை
*துணை மின்முனை
*செந்தர மின்முனை மின்னிலைகளின் பட்டியல்

## மேலும் படிக்க

*
*
*
## மேற்கோள்கள்

## வெளி இணைப்புகள்

* carbon graphene nanofiber junction reference electrode
* The Ideal Reference Electrode
* Care of Vycor® Porous Glass Frits 

பகுப்பு:மின்முனைகள்
செம்பு வோல்டாமானி

**செம்பு வோல்டாமானி (Copper voltameter)**  என்பது செம்பு-செம்பு(II)சல்பேட்டு மின்முனையின் பயன்பாடுகளில் ஒன்றாகும்.. இந்த கூலம்பளவி  ஓரளவு அமிலத்தன்மையுள்ள pH-buffered செம்பு(II)சல்பேட்டுக் கரைசலில் வைக்கப்பட்ட இரண்டு முற்றொருமித்த செம்பு மின்முனைகளால் ஆனதாகும்..கலத்தில் மின்னோட்டத்தைப் பாய்ச்சும்போது நேர்முனையில் கரையும் செம்பு மின்னணுக்கள் எதிர்முனையில் சென்று படிகின்றன. பல்வேறு மின்னோட்ட அடர்த்திகளுக்கு  இவ்வினைகள் 100% திறமையைக் கொண்டுள்ளன.

## கணக்கீடு

ஒவ்வொரு மின்முனையின் பொருண்மை மாற்றத்தையும் அளந்து கீழுள்ள சமன்பாட்டைப் ப்யன்படுத்தி, கலத்தின் ஊடே கடந்த  மின்னூட்டம் மின்னூட்டத்தின் அளவை]] (மின்சாரத்தின் அளவைக்) கணக்கிடலாம்.
:Q = \frac{2\Delta m F}{63.546},
இங்கு:
*Q என்பது  மின்சார அளவு (கூலம்புகளில்)
*\Delta m என்பது கடத்தப்பட்ட பொருண்மை (gm)
* 2  என்பது ஈரினைதிறம் உள்ள மின்னணுக்களுக்கான கடத்தல் காரணியாகும்.
*F  பாரடே மாறிலி (96485.3383 கூலம்புகள்/மோல்)
*63.546  செம்பின் அணு எடை (கிராம்கள்/மோல்)

வரலாற்றுநிலையிலும் கோட்பாட்டுநிலையிலும் இந்த ஆய்கருவி  ஆர்வம் ஊட்டுவதாக இருந்தாலும் நிகழ்காலத்தில் மின்ன்னியலாக மின்னோட்டத்தையும் நேரத்தையும் பெருக்கிப் பெறும் கூலம்பளவு, மின்முனை எடைவழி பெறுவதைக் காட்டிலும் எளிதாகவும் கூடுதலான துல்லியத்துடனும் குறுகிய நேரத்திலும் கிடைக்கிறது.

## மேலும் காண்க
*கூலம்பளவியல்

## மேற்கோள்கள்


பகுப்பு:இயற்பியல் வேதியியல்
பகுப்பு:மின்வேதிப் பகுப்பாய்வுக் கருவிகள்
பகுப்பு:செப்பு
மின்வேதிக் கலம்

**மின்வேதிக்கலம் (electrochemical cell)** என்பது வேதிவினைகளில் இருந்து  மின் ஆற்றலை உருவாக்கவல்ல அல்லது மின் ஆற்றலைப் பயன்படுத்தி வேதிவினைகளை நிகழ்த்தவல்ல கருவியாகும். மின்வேதிக்கலத்துக்கான பொது எடுத்துகாட்டு நுகர்வாளர்கள் பயன்படுத்தும் செந்தர 1.5-வோல்ட் மின்கல அடுக்கு ஆகும். இவ்வகை இயல்பான மின்கல அடுக்கு தனி கால்வானியக் கல மின்கல அடுக்கு என அழைக்கப்படுகிறது. இது இணையாக அல்லது தொடராக உள்ள பாணியிலோ அமைந்த பல கலங்களால் ஆனதாகும்.

## அரைக்கலங்கள்

மின்வேதிக் கலம் இரண்டு அரைக்கலங்களால் ஆனதாகும். ஒவ்வொரு அரைக்கலத்திலும் ஒரு மின்முனையும் மின்பகுளியும் அமைந்திருக்கும். இரு அரைக்கலங்களும் ஒரே மைன்பகுளியையோ தனித்தனி மின்பகுளிகளையோ பயன்படுத்தலாம். கல வேதிவினையில் மின்முனையும் மின்பகுளியும் அல்லாது எரிபொருட்கலத்தைப் போல வேறு வெளிப்பொருளும் உள்ளடங்கும். எரிபொருட்கலத்தில் வெளிப்பொருளாக நீரகம் பயன்படுகிறது. மின்வேதிக் கலத்தில் ஓர் அரைக்கல மின்முனையின் வினைபடு பொருள் மின்னன்களை மின்முனையில் இழக்க, உயிரவேற்ற வினை நடைபெறும்; மறு அரைக்கலத்தில் மின்முனையில் இருந்து மின்னன்களைப் பெற,  குறைப்பு வினை நடைபெறும்.

### சமனிலை வேதிவினை

### கல மின்னிலை

கல மின்னிலையை மின்முனை மின்னிலைகள் வழியாக முன்கணிக்கலாம். மின்முனை மின்னிலைகள் மின்வேதிக் கலத்தின் அரைகலங்களின் மின்னிலைகளாகும்.

#உயிரகவேற்றவினையை உருவாக்கிட (ஒட்டுமொத்த கல நேர்மின்னிலையை அடைய) குறைந்த மின்னிலையில் குறைப்புவினையை எதிர்திசையில் நிகழச் செய்யவேண்டும்.
# மின்னன் சமனிலையை அடைய அரைவினைகள் முழு எண்ணால் பெருக்க்ப்படவேண்டும்.

வினையை ஒரு மாறிலியால் பெருக்கும்போது கல மின்னிலை மாறாது.

கல மின்னிலை 0 முதல் 6 வோல்ட்கள் வரை மாறும். நீர் மின்பகுளியாக உள்ளபோது கல மின்னிலை 2.5 வோல்ட்டுக்கும் குறைவாகவே இருக்கும். ஏனெனில் உயர் கல மின்னிலைகளைப் பெற நீர்ய்டன் வினைபுரியும் திறன்மிக்க மின்னேற்றப் பொருள்களும் குறைப்புப் பொருள்களும் தேவைப்படுகின்றன.நீருக்கு மாற்றாக வேறு கரைசல்களைப் பயன்படுத்தி உயர் கல மின்னிலைகளை அடையலாம். காட்டாக,  இலிதியம் கலங்கள் 3 வோல்ட்களில் இயல்பாகக் கிடைக்கின்றன.

கல மின்னிலை வினைபடு பொருள்களின் வகையையும் செறிவையும் பொறுத்தமையும். கலம் மின்னிறக்கப்படும்போது, வினைபடு பொருள்களின் செறிவு குறைகிறது. எனவே கல மின்னிலையும் குறையும்.

## சான்றுகள்

## மேலும் காண்க

* செயற்பாடு (வேதியியல்)
* கலக் குறிப்பீடு
* மின்வேதி மின்னிலை

## மேற்கோள்கள்

பகுப்பு:கருவிகள்
பகுப்பு:மின்வேதிக் கலங்கள்
சென் பேரரசு

**சென் பேரரசு**  (, *Shen Shamrajjo*) வடகிழக்கு இந்தியாப் பகுதிகளை, வங்காளத்தை மையமாகக் கொண்டு 11 மற்றும் 12வது நூற்றாண்டில் ஆட்சி செய்த இந்துப் பேரரசாகும்.
பாலப் பேரரசு வீழ்ச்சி அடையும் தருவாயில், வங்காளப் பகுதியின் அதன் ஆளுனர் ஹேமந்த சென் என்பவர் சென் பேரரசு கி. பி 1095இல் அமைய அடித்தளமிட்டார். பேரரசர் ஹேமந்த சென்னின் மறைவிற்குப் பின் வந்த சென் பேரரசர் விஜய் சென் 1096 முதல் 1159 முடிய 60 ஆண்டுகள் சென் பேரரசை ஆண்டார்.
 
விஜய் சென்னிற்குப் பின் வந்த பல்லால் சென், பாலப் பேரரசிடமிருந்து கௌர் பகுதியை வென்று கொல்கத்தா கடற்கரையில் நவதீப் என்ற புதிய தலைநகரை நிறுவினான்.  பல்லால் சென் மேலைச் சாளுக்கியர் அரசின் இளவரசியை மணந்தார்.பல்லால சென் அரசனுக்குப் பின் 1179இல் பட்டமேறிய இலக்குமன சென் பேரரசை இருபது ஆண்டுகள் ஆண்டான். தனது ஆட்சிக் காலத்தில் தற்கால அசாம், ஒடிசா, பிகார் பகுதிகளை கைப்பற்றினான்.  கி. பி  1203–1204 இல் துருக்கிய படைத்தலைவர் இக்தியார் உத்தீன் முகமது பின் பக்தியார் கில்ஜி சென் பேரரசின் தலைநகர் நவதீப்பை தாக்கினான்.  போரில் தோற்ற இலட்சுமன சென் வடமேற்கு வங்காளப் பகுதிகளை  துருக்கியரிடம் இழந்தான். ஆனால் பேரரசின் மற்ற பகுதிகள் இலட்சுமன சென்னின் கட்டுக்குள் இருந்தது. 

## கட்டிடக் கலை

வங்காள தேசத்தின் டாக்கா நகரில் அமைந்த தாகேஸ்வரி கோயிலை,  12ஆம் நூற்றாண்டில்  சென் வமிச அரசன் பல்லால் சென்   கட்டினார். மேலும் காஷ்மீரிலும் பல்லால சென் அரசர் கோயில்களை கட்டினார். 

சென் பேரரசுக்குப் பின்னர் வந்த தேவா பேரரசே இந்தியாவின் கிழக்கில் தன்னாட்சி பெற்ற இறுதி இந்துப் பேரரசாகும்.

## சென் பேரரசர்கள்
* சமந்த சென்
* ஹேமந்த சென் (கி. பி 1070–1096 )
* விஜய் சென்  (1095–1158 )
* பல்லால் சென்  (1158–1179 )
* இலக்குமன சென்  (கி. பி 1179–1206)
* சொரூப் சென்  (1206–1225)
* கேசவ சென் (1225–1230 )

## இதனையும் காண்க
* பாலப் பேரரசு
* தேவா பேரரசு

## மேற்கோள்கள்

**Sources**

* Early History of India 3rd and revised edition by Vincent A Smith

## வெளி இணைப்புகள்
* Banglapedia Sena Dynasty

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:இந்திய அரச மரபுகள்
பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
அறிஞர் அண்ணா அரசினர் கலைக் கல்லூரி, ஆத்தூர்

**அறிஞர் அண்ணா அரசினர் கலைக்கல்லூரி, ஆத்தூர்** என்பது இந்தியாவின் தமிழ்நாட்டில் சேலம் மாவட்டத்தில் செயற்பட்டுவரும் தமிழக அரசின் கலைக் கல்லூரிகளில் ஒன்றாகும். இக்கல்லூரி 1972ஆம் ஆண்டில் தொடங்கப்பட்டது. தற்போது பெரியார் பல்கலைக்கழகத்தின் இணைப்புக் கல்லூரியாகச் செயற்பட்டு வருகிறது.

## இதனையும் காண்க
* சேலம் மாவட்டத்திலுள்ள கல்வி நிலையங்கள்
## மேற்கோள்கள்

பகுப்பு:சேலம் மாவட்டத்திலுள்ள அரசினர் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
கிம் சூகியுன்

**கிம் சூகியுன்** () (பிறப்பு: 16 பெப்ரவரி 1988) என்பவர் ஒரு தென் கொரியா நாட்டு நடிகர் ஆவார். இவர் தென் கொரியாவில் அதிக சம்பளம் வாங்கும் நடிகர்களில் ஒருவர், அத்துடன் இவரின் நடிப்புத்திறனுக்காக நான்கு பேக்சாங் கலை விருதுகள், இரண்டு கிராண்ட் பெல் விருதுகள் மற்றும் ஒரு புளூ டிராகன் திரைப்பட விருது போன்றவற்றை வென்றுள்ளார்.

இவர் 2012 முதல் 2016 வரை மற்றும் 2021 இல், அவர் 'போர்ப்சு கொரியா பிரபல நட்சத்திரங்கள் 40' என்ற பட்டியலில் தேர்வு செய்யப்பட்டார். அத்துடன் இவர் 2014 ஆம் ஆண்டில் கேலப் கொரியாவின் ஆண்டின் சிறந்த தொலைக்காட்சி நடிகராகத் தேர்ந்தெடுக்கப்பட்டார் மற்றும் போர்ப்ஸ் நாளிதழ் அவர்களின் 2016 ஆம் ஆண்டின் 30 வயதுக்குட்பட்ட 30 ஆசியா பிரபலங்களின் பட்டியலில் இவர் இடம்பெற்றுள்ளார்.

## ஆரம்ப கால வாழ்க்கை
இவர் 16 பெப்ரவரி 1988 ஆம் ஆண்டு, தென் கொரியாவில் சியோலில் பிறந்தார். இவரின் தந்தை கிம் சுங்-ஹூன், 80களின் இசைக்குழு "செவன் டால்பின்ஸ்" இன் முன்னணி பாடகர் ஆவார். கிம்மின் தாயார், இவரது கூச்சம் மற்றும் உள்முக ஆளுமையைக் கடக்க உதவுவதற்காக, இவரது பள்ளிப் பருவத்தில் நடிப்பு வகுப்புகளை எடுக்க அவரை ஊக்குவித்தார்.

இவர் தான் ஒரு நடிகராக வேண்டும் என்ற விருப்பம் உண்மையில் அவரது நடுநிலைப் பள்ளி மற்றும் உயர்நிலைப் பள்ளிக்கு இடையில் தொடங்கியது. இவர் 2006 வாக்கில், தனது ஆரம்ப, நடுநிலை மற்றும் உயர்நிலைப் பள்ளியை கங்னாம், சியோலில் முடித்தார் மற்றும் நேர்முகத்தேர்வுக்கு  பிறகு 2007 இல் தொலைக்காட்சி நடிகராக அறிமுகமானார். இவர் 2009 இல் சுங்-ஆங் பல்கலைக்கழகத்தின் திரைப்படம் மற்றும் நாடகத் துறையில் சேர்ந்து பட்டம் பெற்றார்.

## தொழில்

கிம் தனது பள்ளி ஆண்டுகளில் தனது உள்முக ஆளுமையை முறியடிக்க அவரது தாயின் பரிந்துரையின் பேரில் நடிப்பு வகுப்புகளை எடுத்தார். பின்பு ஒரு சில நாடகப் படைப்புகளைத் தொடர்ந்து, 2007 ஆம் ஆண்டில் 'கிம்ச்சி சீஸ் ஸ்மைல்' என்ற குடும்ப நகைச்சுவை தொடரில் மூலம் தொலைக்காட்சியில் அறிமுகமானார்.

அதைத் தொடர்ந்து டிரீம் ஹை (2011), மூண் எம்பிரசிங் தி சன் (2012) ஆகிய தொலைக்காட்சி நாடகங்களிலும், தி தீவ்ஸ் (2012) மற்றும் சீக்ரெட்லி, கிரேட்லி (2013) ஆகிய அதிக வசூல் செய்த திரைப்படங்களிலும் நடித்ததன் மூலம் இவர் தன்னை ஒரு சிறந்த நடிகராக நிலைநிறுத்திக் கொண்டார். அத்துடன் மூண் எம்பிரசிங் தி சன் தொடரில் இவரது நடிப்பு அவருக்கு சிறந்த நடிகருக்கான பேக்சாங் கலை விருதில், தொலைக்காட்சிக்கான விருதை வென்றார்.

இவர் 2013 ஆம் ஆண்டில் மை லவ் ஃப்ரம் த ஸ்டார் என்ற கற்பனைக் காதல் நகைச்சுவை தொடரிலும் மற்றும் தி புரொட்யூசர்ஸ் (2015) என்ற தொடரிலும் நடித்துள்ளார். இந்த தொடர்கள் மேலும் வெற்றியைப் பெற்றதால் கிம் ஒரு சிறந்த பிரபல கொரியன் நட்சத்திரமாக ஆனார். பின்னர் 2017 ஆம் ஆண்டு வெளியான 'ரீல்' என்ற திரைப்படம் வசூல் ரீதியாக தோல்வியைத் தொடர்ந்து, அவர் தனது கட்டாய இராணுவ சேவையை இணைந்து, 2019 ஆம் ஆண்டு தனது 2 வருட சேவையில் இருந்து விடுதலை அடைந்தார்.

அதன் பின்னர் 2020 ஆம் ஆண்டில் 'இட்ஸ் ஓகே டு நாட் பி ஓகே' என்ற தொடரிலும், மற்றும் 2021 ஆம் ஆண்டில் திரில்லர் தொடரான 'ஒன் ஆர்டினரி டே' ஆகியவற்றுடன் அவர் மீண்டும் நடிக்கத் தொடங்கினார்.

## மேற்கோள்கள்

## வெளி இணைப்புகள்
* 
*

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பகுப்பு:தென் கொரிய பாடகர்கள்
பகுப்பு:நாடக நடிகர்கள்